section_heading: Razvoj
paragraph_text: Rusija je tako imala priliku postati prva zemlja s linijskim putničkim avionom za prijevoz više putnika i s više motora. Ilya Muromets je prvotno zamišljen i izgrađen kao luksuzni putnički avion. Po prvi put u povijesti zrakoplovstva putnički dio je bio odvojen, s udobnim sjedalima ispletenim od pruća, imao je spavaću sobu, dnevni boravak pa čak i kupatilo. Zrakoplov je imao grijanje i električnu rasvjetu. Dana 10. prosinca 1913. godine Ilya Muromets je poletio po prvi puta a 25. veljače 1914. s 16 putnika u avion ima svoj pokazni let. Od 21. do 23. lipnja avion postavlja povratnim letom iz Sankt Peterburga u Kijev svjetski rekord, preletjevši tu udaljenost za 14 sati i 38 minuta uz samo jedno slijetanje. Putničke letove koji su trebali početi te godine prekinuo je Prvi svjetski rat.